<classify> Alisema hayo jana Dar es Salaam wakati akizungumza na waandishi wa habari na kuelezea namna Rais huyo alivyokutana na serikali na kuzungumzia maendeleo ya soka.Miongoni mwa mambo hayo alisema Rais John Magufuli aliyewakilishwa na Waziri Mkuu, Kassim Majaliwa, alituma salamu kuishukuru Fifa kwa kukubali kufanya mkutano huo na kukanyaga ardhi ya Tanzania.Rais alisema tusirudi kuwa kichwa cha mwendawazimu kwa kusindikiza wengine wakifanya vizuri, bali ni wakati wa kubadilika na kuwa washindani,amesema Dk Mwakyembe.Pia, alisema walitaka kuungwa mkono na Fifa katika ujenzi wa viwanja tisa, kati ya hivyo, saba Tanzania bara na viwili Zanzibar suala ambalo litafanyika kutokana na fedha za maendeleo ya soka zinazotolewa na shirikisho hilo la kimataifa kwa Shirikisho la Soka Tanzania TFF kila mwaka.Dk Mwakyembe amesema, Fifa walikuwa wakitoa zaidi ya milioni 500 kwa mwaka kwa maendeleo ya soka na wameahidi ongezeko mara nne na sasa watakuwa wanatoa Sh bilioni 2.7 kwa mwaka.Kwa mujibu wa Rais wa TFF, Wallace Karia, fedha hizo za maendeleo zilizuiliwa tangu 2015 kutokana na skendo ya rushwa baada ya kusafishwa wakati wowote zitaruhusiwa tena huku Waziri huyo akisisitiza uwazi katika matumizi.Kuhusu uanachama wa Zanzibar Shirikisho la soka Afrika Caf, baada ya mazungumzo pande zote na Zanzibar ikiwakilishwa na Waziri wa Habari, Utalii, Utamaduni na Michezo, Rashid Juma, Rais Infantino alikiri kuyaona mazingira na kuwataka waendelee kubadilishana mawazo Kuhusu michuano ya vijana chini ya umri wa miaka 17, Mwakyembe alisema wameruhusiwa kufanya Dar es Salaam kwa vile ndiko kwenye viwanja vingi, hoteli kubwa za nyota tano na hospitali za kisasa.Waziri Mwakyembe aligusia michuano ya shule za msingi Umitashumta na Sekondari Umisseta kuungwa mkono, jambo ambalo Infantino alisema kupitia mradi ujao mwishoni mwa mwaka huu Tanzania itanufaika kwa kupewa mipira na jezi.Pamoja na hayo yote, alishukuru vyombo vya habari kwa kuripoti vizuri ujio wa rais huyo na kuwaahidi kuwakutanisha na Rais Magufuli kama ambavyo waliwahi kuomba.  <topic>: MICHEZO 